PUNTS FORTS: L'allotjament és un apartament petit, perfecte per a dos persones; per a tres ja resultaria poc pràctic. El millor del pis són les vistes al mar i la ubicació, ja que es troba molt a prop de la platja i de la zona de lleure. A més, cal destacar que a l'agost, quan hi vam anar nosaltres, els aparcaments dels voltants eren gratuïts. Com a suggeriment, creiem que seria millor que oferissin tovalloles i llençols; portar-los de casa pràcticament suposa fer una maleta de més.
PUNTS FEBLES: Finalment, voldríem afegir una queixa pel que fa a la comunicació: els dos últims missatges que vaig enviar (tres dies i un dia abans de l'arribada respectivament) no van ser contestats. A això cal afegir-hi que quan vam arribar a la ubicació, tampoc ens contestava les trucades al mòbil. Vam estar una bona estona mirant de contactar-hi, amb la por d'haver estat víctimes d'una estafa. Finalment la vam trobar a la immobiliària (potser seria bo que anunciessin més clarament el número de la immobiliària i on trobar-la). Tampoc he sabut trobar a l'anunci on s'especifica que cal pagar una taxa per a les mascotes (no em fa res pagar-la, trobo que és just, però no se'ns havia informat prèviament d'aquesta condició). Per últim, l'apartament (tot l'edifici) feia una olor desagradable (creiem que de gavina), que no sabem si es podria evitar o si és difícil d'eliminar a la vora del mar.